MAURTUA-NYTT

JANUAR 23

Kjære foreldre.

Vi håper dere alle har hatt en fin jule og nyttårsfeiring.

Et nytt år står for døren og på Maurtua blir det som dere vet litt endringer i personalsituasjonen. Wibeke har startet på Løvehulen og Siv kommer inn i hennes sted på Maurtua.

Denne måneden vil vi ha fokus på årstiden **vinter.** Hva skjer om vinteren?

Vi vil lage litt fuglemat og jobbe litt med vann i ulike former. Hva skjer når vi fryser vann, og hva skjer når det tiner.

Ellers vil vi fortsette å lese bøker sammen med barna og i januar er det **skinnvotten** vi vil ta utgangspunkt i.

Denne leste vi så vidt litt i før jul og vi ser at denne fenger barna.

Her er det mange spennende ord/ dyr. Pilemus silkehår, friskefrosk langelår, ulven aldrimett – for å nevne noen. Etter hvert vil vi også bruke konkreter og dramatisere eventyret.

Vi fortsetter samarbeidet med avdeling gul på stokkatunet og vil ha med oss grupper med barn som får bli med å bade.

De siste to ukene i januar vil vi jobbe med å forberede oss til samenes nasjonaldag, se på bilder, høre og lære joik osv..

Vi har også laget en plan over tider for avdelingsmøter for personalet. Maurtua vil ha avdelingsmøte hver mandag fra kl 09.45 – 10.45. det er da Bjørnebo og Trollongane som passer barna.

Her kommer en liten plan for denne måneden. Turdag enten tirsdag eller torsdag – alt etter været.

|  |  |  |  |  |
| --- | --- | --- | --- | --- |
| Mandag  Bake rundstykker  Avd møte | Tirsdag | Onsdag 4.1  Musikksamling  /sangleker | Torsdag  5.1  turdag | Fredag  6.1  Varm lunsj |
| 9 Bake rundstykker  Avd møte | 10  Skinnvotten med konkreter | 11  Musikksamling  /sangleker | 12  Tur | 13 Varm lunsj |
| 16 Bake rundstykker  Avd møte | 17  Fryse vann | 18  Musikksamling  /sangleker | 19  tur | 20  Varm lunsj |
| 23  Bake rundstykker  Avd møte | 24  Vann | 25  Høre samisk musikk\_ joik | 26  tur | 27 Varm lunsj |
| 30 Bake rundstykker  Avd møte | 31  Tema «samer» |  |  |  |

Vi ønsker alle en fin januar.

Hilsen personalet på Maurtua 😊